Document ID: 32007D0876

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 19ης Δεκεμβρίου 2007 για την τροποποίηση της απόφασης 2007/25/ΕΚ σχετικά με την παράταση της περιόδου εφαρμογής της [κοινοποιηθείσα υπό τον αριθμό Ε(2007) 6395] (Κείμενο που παρουσιάζει ενδιαφέρον για τον ΕΟΧ) (2007/876/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (1), και ιδίως το άρθρο 18, Εκτιμώντας τα ακόλουθα: (1) Η απόφαση 2007/25/ΕΚ της Επιτροπής, της 22ας Δεκεμβρίου 2006, για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας και της μετακίνησης πτηνών συντροφιάς που συνοδεύουν τον κάτοχό τους στην Κοινότητα (2), ισχύει έως τις 31 Δεκεμβρίου 2007. (2) Ωστόσο, εντοπίζονται ακόμη τακτικά σε ορισμένες χώρες μέλη του Διεθνούς Γραφείου Επιζωοτιών (OIE) εστίες γρίπης των πτηνών που οφείλονται στο στέλεχος υψηλής παθογονικότητας της γρίπης των πτηνών H5N1. Επομένως, η νόσος δεν έχει ακόμα τεθεί υπό έλεγχο. Επιπλέον, κρούσματα σε ανθρώπους, ακόμη και θάνατοι λόγω στενής επαφής με μολυσμένα πτηνά, συνεχίζουν να καταγράφονται σε χώρες ανά την υφήλιο. (3) Προκειμένου να προληφθεί η μετάδοση του ιού της γρίπης των πτηνών που προκαλείται από τα πτηνά συντροφιάς που μετακινούνται στο έδαφος της Κοινότητας από τρίτες χώρες, είναι σκόπιμο να παραταθεί η περίοδος εφαρμογής της απόφασης 2007/25/ΕΚ έως τις 31 Δεκεμβρίου 2008. (4) Ως εκ τούτου, η απόφαση 2007/25/ΕΚ πρέπει να τροποποιηθεί ανάλογα. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 6 της απόφασης 2007/25/ΕΚ, η ημερομηνία «31 Δεκεμβρίου 2007» αντικαθίσταται από την ημερομηνία «31 Δεκεμβρίου 2008». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 19 Δεκεμβρίου 2007.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2488
2442
2181
3156
2711
3150
5877

EuroVoc IDs (Expanded): 2488
2442
2181
3156
2711
3150
5877

Dataset Source: meu

Split: train